CELEX: C2004/201/38
Language: fi
Date: 2004-08-07 00:00:00
Title: Asia T-178/04: MPS Group Inc:n 17.5.2004 sisämarkkinoiden harmonisointivirastoa (tavaramerkit ja mallit) (SMHV) vastaan nostama kanne

7.8.2004   
            
            
               FI
            
            
               Euroopan unionin virallinen lehti
            
            
               C 201/17
            
         MPS Group Inc:n 17.5.2004 sisämarkkinoiden harmonisointivirastoa (tavaramerkit ja mallit) (SMHV) vastaan nostama kanne
   (Asia T-178/04)
   (2004/C 201/38)
   Oikeudenkäyntikieli: englanti
   MPS Group Inc., kotipaikka Jacksonville, Florida, Yhdysvallat, on nostanut 17.5.2004 Euroopan yhteisöjen ensimmäisen oikeusasteen tuomioistuimessa kanteen sisämarkkinoiden harmonisointivirastoa (tavaramerkit ja mallit) (SMHV) vastaan. Kantajan edustajina ovat asianajajat K. O'Rourke ja P. Kavanagh.
   Modis-Distribuiçao Centralizada SA osallistui myös asian käsittelyyn valituslautakunnassa.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa neljännen valituslautakunnan 4.2.2004 tekemän päätöksen siltä osin, kun siinä hyväksyttiin väite numero B000170599 seuraavien luokkaan 35 kuuluvien palvelujen osalta: ”Työnvoimatoimistopalvelut, henkilöstöhankinnan konsulttipalvelut; palkanlaskentapalvelut; ajanmittauspalvelut; tilapäisen ja vakinaisen henkilöstön tarjoaminen”;
            
         
               —
            
            
               toissijaisesti kumoaa päätöksen siltä osin, kuin se kattaa seuraavat luokkaan 35 kuuluvat palvelut: ”Työnvälitystoimistopalvelut, työhönottokonsultointipalvelut, väliaikaisen ja pysyvän henkilökunnan tarjoaminen”.
            
         Oikeudelliset perusteet ja pääasialliset perustelut
   
               Yhteisön tavaramerkin hakija:
            
            
               MPS Group Inc.
            
         
               Haettu yhteisön tavaramerkki:
            
            
               Luokkaan 35 (työvoimatoimistopalvelut, henkilöstöhankinnan konsulttipalvelut, palkanlaskentapalvelut, – – ), 41 (valmennuspalvelut) ja 42 (psykometrinen testaus) kuuluvia palveluita varten tehty yhteisön tavaramerkkihakemus nro 778795 ”MODIS”
            
         
               Sen tavaramerkki- tai merkkioikeuden haltija, johon väitemenettelyssä on vedottu:
            
            
               Modis-Distribuiçao Centralizada SA
            
         
               Tavaramerkki- tai merkkioikeus, johon väitemenettelyssä on vedottu:
            
            
               Portugalilainen luokkaan 35 (mainonta, liikkeenjohto, liikehallinto) kuuluvia palveluita varten rekisteröity tavaramerkki ”MODIS”
            
         
               Väiteosaston ratkaisu:
            
            
               Luokkia 35 ja 41 varten tehdyn yhteisön tavaramerkkihakemuksen hylkääminen ja hakemuksen hyväksyminen luokkaa 42 varten.
            
         
               Valituslautakunnan ratkaisu:
            
            
               Väiteosaston päätöksen hylkääminen siltä osin kuin siinä hyväksyttiin väite luokkaan 41 kuuluvien palvelujen osalta, asian palauttaminen tutkijan edelleen päätettäväksi ja valituksen hylkääminen muilta osin.
            
         
               Kanneperusteet:
            
            
               Yhteisön tavaramerkistä annetun neuvoston asetuksen N:o 40/94 (1) 8 artiklan 1 kohdan a alakohdan ja 8 artiklan 1 kohdan b alakohdan rikkominen päättämällä, että kyseiset palvelut olivat samankaltaisia.
            
         
      (1)  Yhteisön tavaramerkistä 20 päivänä joulukuuta 1993 annettu neuvoston asetus (EY) N:o 40/94 (EYVL 11, s. 1)